“ไชยณรงค์” ลาออก CEO-MD บอร์ด TPOLY ตั้ง “กนกทิพย์-ปฐมพล” นั่งแทน
"ไชยณรงค์ จันทร์พลังศรี" ลาออก CEO-MD บอร์ด TPOLY ตั้ง "กนกทิพย์-ปฐมพล" นั่งแทน
31 ม.ค. 2560

บริษัท ไทยโพลีคอนส์ จำกัด (มหาชน) หรือ TPOLY เผยว่าที่ประชุมคณะกรรมการบริษัทเมื่อวานนี้ (30 ม.ค.) รับทราบการลาออกของ นายไชยณรงค์ จันทร์พลังศรี ประธานกรรมการบริหาร และกรรมการผู้จัดการใหญ่ เนื่องจากมีภารกิจอื่น โดยได้ขอลาออกจากตำแหน่งดังกล่าว รวมถึงตำแหน่งบริหารทั้งหมดของบริษัทย่อย บริษัทในเครือ รวมถึงกิจการร่วมค้า โดยมีผลตั้งแต่วันที่ 1 ก.พ.60 เป็นต้นไป
พร้อมกันนี้อนุมัติแต่งตั้งนางกนกทิพย์ จันทร์พลังศรี เป็นประธานกรรมการบริหาร และนายปฐมพล สาวทรัพย์ เป็นกรรมการผู้จัดการใหญ่ มีผลตั้งแต่วันที่ 1 ก.พ.60 เป็นต้นไป